recursal/SuperWikiNEXT-32B huggingface dataset:
**Piet Hamberg** (s. 22. tammikuuta 1954 Winschoten) on hollantilainen jalkapallovalmentaja ja entinen jalkapalloilija.

Pelaajaura
----------

Pelaajaurallaan Hamberg pelasi keskikentällä ja edusti pääosin kotimaansa seuroja NEC Nijmegenia, Wageningenia, Utrechtia ja Ajaxia. Hän kävi pelaamassa hetken aikaa myös sveitsissä Servettem joukkueessa. Hamberg joutui kuitenkin lopettamaan pelaajauransa 28-vuotiaana pitkään vaivanneen akillesjänne vamman vuoksi.

### Meriitit

* Alankomaiden mestaruus: 1982

Valmentajaura
-------------

Hamberg aloitti valmentamisen 1990-luvun lopulla Saudi-Arabiassa toimiessaan Saudi-Arabian alle 20-vuotiaiden maajoukkueen päävalmentajana. Sitä ennen hän toimi vuodesta 1997 Grasshopperissa eri tehtävissä, kuten teknisenä johtajana. Myöhemmin Hamberg toimi kakkosjoukkueen apuvalmentajana. Sittemmin hän on valmentanut Libyassa ja arabiemiirikunnissa.

Vuonna 2006 Hamberg toimi kaksikuukautta Otto Pfisterin apuvalmentajana Togon maajoukkueessa. Molemmat jättivät tehtävänsä kesken kuullessaan ettei pelaajille maksettu lupaamia rahallisia palkkioita MM-kisoihin pääsystä. Kisojen alkaessa Pfister palasi takaisin Togon päävalmentajaksi, mutta Hamberg ei tehnyt samoin kertoen olevansa sanansa pitävä. Hän palasi lopulta takaisin Sveitsiin Grasshopperin kakkosjoukkueen apuvalmentajaksi. Myöhemmin Hamberg jätti seuran huhtikuussa 2007 ja siirtyi Liverpoolin jalkapalloakatemian tekniseksi johtajaksi kesäkuussa 2007. Hän johdatti muun muassa alle 18-vuotiaiden joukkueen nuorten cupin voittoon. Siitä huolimatta Liverpool ilmoitti 11. toukokuuta 2008 erottaneensa hollantilaisvalmentajan tehtävistään.

Joulukuussa 2009 Hamberg nimitettiin tunisialaisen ES Sahelin päävalmentajaksi. Pesti jäi kuitenkin lyhyeksi, sillä Hamberg sai potkut huhtikuun puolivälissä 2010 Étoilen hävittyä Club Africainille 3–0. 

### Meriitit

* Nuorten FA Cup: 2007

Lähteet
-------

1. ↑  Hamberg opvolger Versleijen in Emiraten 25.3.2003 *Voetbal International* 10.2.2010 (hollanniksi)
2. ↑  All change in the Togo camp 10.6.2006 *Guardian* 10.2.2010 (englanniksi)
3. ↑  Bondscoach Pfister terug bij Togo[vanhentunut linkki] 12.6.2006 *FC Update* Viitattu 10.2.20010 (hollanniksi)
4. ↑  Hamberg named Reds academy boss 27.6.2007 *BBC* Viitattu 10.2.2010 (englanniksi)
5. ↑  Coach Hamberg to leave Liverpool 12.5.2009 *BBC* Viitattu 10.2.2010 (englanniksi)
6. ↑  Etoile name Dutch coach 23.12.2009 *BBC* Viitattu 10.2.2010 (englanniksi)
7. ↑  Etoile coach sacked after failure in Tunisian league 15.4.2010 *BBC* Viitattu 15.4.2010 (englanniksi)

Aiheesta muualla
----------------

* Piet Hambergin profiili ES Sahelin sivustolla (ranskaksi)
**Milan Šašić** (s. 18. lokakuuta 1958) on kroatialainen jalkapallovalmentaja.

Ura
---

Šašić aloitti valmennusuransa Jugoslaviassa NK Karlovacin joukkueessa. Hän siirtyi 1994 Saksaan, jossa on tehnyt uraa alempien sarjatasojen seurojen päävalmentajana. Vuonna 2002 hänestä tuli TuS Koblenzin päävalmentaja. Seurassa hän teki läpimurtonsa johdattamalla joukkueen Amateuroberligasta aina 2. Bundesliigaan saakka. Hän sai lopulta potkut kauden 2006/07 päätteeksi seuran sijoittua kahdenneksitoista 2. Bundesliigassa.

Helmikuussa 2008 Šašićista tuli 1. FC Kaiserslauternin päävalmentaja.  Hänen johdollaan 2. Bundesliigassa putoamistaisteluun vajonnut seura selviytyi kuiville kauden 2007/08 jälkeen. Seura lähti seuraavaan kauteen tavoitteenaan nousu Bundesliigaan, mutta tulokset heilahtelivat eikä seura kyennyt aivan vastaamaan kärkijoukkue SC Freiburgin menoon. Šašić sai lopulta yllättäen toukokuussa 2009 potkut tehtävistään, kun Kaiserslautern oli neljä kierrosta ennen sarjan loppua kuudentena viiden pisteen päässä suoran nousijan paikasta. 

Marraskuun alussa 2009 Šašić palasi valmennustehtäviin, kun 2. Bundesliigassa kahdeksantena majaillut MSV Duisburg palkkasi hänet uudeksi päävalmentajakseen vuoteen 2011 ulottuvalla sopimuksella.  Debyyttikautensa päätteeksi kroaatti luotsasi Duisburgin kuudenneksi ja jatkoi kohtuullista työtään myös kaudella 2010/11. Vaikka kahdeksas sija ei tuonutkaan Duisburgille nousua Bundesliigaan, sai Šašić jatkaa tehtävässään. Kausi 2011/12 alkoi murheellisesti ja lopulta seurajohto erotti Šašićin lokakuun lopussa 2011 Duisburgin ollessa sarjassa vasta sijalla 14. 

Syyskuun puolivälissä 2013 Šašićista tuli 3. Ligassa pelaavan 1. FC Saarbrückenin päävalmentaja.  Hän sai potkut helmikuussa 2014.

Meriitit
--------

* Amateuroberliga Südwest: 2004
* Regionalliga Südin hopeaa: 2006

Lähteet
-------

1. ↑  Kroate Milan Sasic neuer Trainer in Kaiserslautern
2. ↑  Der FCK entlässt Sasic
3. ↑  Sasic folgt auf Neururer
4. ↑  Aus! Sasics Zeit beim MSV ist abgelaufen
5. ↑  Sasic soll Saarbrückens Fehlstart korrigieren
6. ↑  Missverständnis beendet: Sasic geht


|  |  |  |
| --- | --- | --- |
| Edeltäjä:**Kjetil Rekdal** | **1. FC Kaiserslauternin päävalmentaja**2/2008–5/2009 | Seuraaja:**Alois Schwartz** |

|  |  |  |
| --- | --- | --- |
| Edeltäjä:**Peter Neururer** | **MSV Duisburgin päävalmentaja**11/2009–10/2011 | Seuraaja:**Oliver Reck** |

|  |  |  |
| --- | --- | --- |
| Edeltäjä:**Jürgen Luginger** | **1. FC Saarbrückenin päävalmentaja**9/2013–2/2014 | Seuraaja:**Fuat Kılıç** |
Višeraa Lypja-joen suun alapuolella. Taustalla Tulymski Kamen -harjanne.
**Višera** (ven. Ви́шера) on Volgan vesistöön kuuluvan Kaman sivujoki Permin aluepiirissä Venäjällä. Sen pituus on 415 kilometriä ja valuma-alueen laajuus 31 200 neliökilometriä.

Višera saa alkunsa Uralin länsirinteiltä Višeran luonnonpuiston alueella, virtaa ensin kohti etelää ja kääntyy sitten länteen. Yläjuoksullaan se on tyypillinen vuoristojoki (mansinkielinen nimitys on *Jahtel-ja* "Koskijoki"). Suurimmat sivujoet ovat Jazva ja Kolva. Säännöllistä laivaliikennettä on Krasnovišerskiin saakka.

Jokea pitkin kulki muinoin Uralin yli Siperiaan johtanut Tšerdynin tie. Se jäi pois käytöstä vuonna 1598, jolloin avattiin lyhyempi Babinovin tie.

Lähteet
-------

1. 1 2 3 4  *Bolšaja Sovetskaja Entsiklopedija, tom 5*, s. 131. Moskva: Sovetskaja Entsiklopedija, 1971.
2. ↑  Višerski gosudarstvennyi zapovednik: Vody zapovednika *stratum.ac.ru*. Viitattu 8.6.2010. (venäjäksi)[vanhentunut linkki]
3. ↑  *Entsiklopeditšeski slovar Brokgauza i Jefrona (CD-rom)*. Moskva: Adept, 2002 (alkuperäisjulkaisu 1890–1907).
4. ↑  Entsiklopedija Permi *enc.permkultura.ru*. Viitattu 8.6.2010. (venäjäksi)[vanhentunut linkki]

Aiheesta muualla
----------------

* Kuvia tai muita tiedostoja aiheesta **Višera (Kaman sivujoki)** Wikimedia Commonsissa
**Vladimir Aleksejevitš Alatortsev** (14. toukokuuta 1909 – 13. tammikuuta 1987) oli venäläinen shakinpelaaja ja suurmestari. Alatortsev sijoittui toiseksi Mihail Botvinnikin jälkeen shakin neuvostoliitonmestaruuskilpailuissa vuonna 1933 sekä jakoi kolmesti kaupungin mestaruuskilpailun voiton: Pietarissa 1933–1934, Moskovassa 1936 ja Moskovassa 1937. Hän myös voitti ammattiliittojen shakkimestaruuden vuonna 1938. Shakkimenestyksestään huolimatta Alatortsev tunnetaan paremmin kirjailijana ja turnausjärjestelijänä.

Alatortsev julkaisi kirjan *Problemy sovremennoi teorii šahmat*, joka käsitteli shakin kehitystä Philidorin ajoista moderniin shakkiin.

Lähteet
-------

1. 1 2  Hooper, David & Whyld, Kenneth: *The Oxford Companion to Chess*, s. 4. Oxford University Press, 1984. ISBN 0-19-217540-8. (englanniksi)

Aiheesta muualla
----------------

* Vladimir Alatortsev ChessGames.com-sivustolla (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Ranska
* BnF data
* Saksa
* Yhdysvallat
* Tšekki
* Alankomaat

 |

 |
**Peter Wyper** (28. maaliskuuta 1861 Lanarkshire, Skotlanti, Iso-Britannia – k. syyskuu 1920 Strathaven, Skotlanti, Iso-Britannia) oli skotlantilainen *melodeon*-harmonikansoittaja, joka luultavasti teki maailman ensimmäisen harmonikkalevytyksen 1903.

Tausta
------

Peter Wyper syntyi Dalzielin kylässä Lanarkshiressä Peter ja Charlotte o.s. MacKenzien kolmanneksi lapseksi. Hänen isänsä oli hiilikaivostyöläinen. Myös hänen nuorempi veljensä Daniel Wyper tuli tunnetuksi melodeoninsoittajana.

Työskenneltyään itsekin hiilikaivoksilla veljekset halusivat nostaa sosiaalista asemaansa ja Peteristä tuli 1890-luvulla ompelukoneiden myyntimies, mikä osoittautui menestyksekkääksi uravalinnaksi. Hän avasi oman liikkeen Hamiltonin Cadzow Streetillä, jossa hän myi soittimia ja musiikkia.

Ura
---

Wyper levytti aluksi tuotantoaan vahasylintereille. Hän ei osannut massatuottaa levyjä, joten hän levytti usealle äänityslaitteelle yht'aikaa tuottaakseen yhdestä sessiosta useamman kuin yhden levyn. Hänen tuotantoaan ei ole säilynyt, mutta esimerkiksi *Talking Machine News* -lehden toimittaja kirjoitti elokuussa 1903 Wyperin lähettäneen hänelle harmonikkalevyn, ja siteeraa lehdessä Wyperin kirjettä: "...Olen myynyt monta tällaista levyä paikallisesti, mutta koska minun pitää soittaa ja tehdä joka levy erikseen, pyytäisin opastusta, kuinka tehdä useampia kerrallaan. On niin monotonista soittaa samaa melodiaa yhä uudelleen."

Vuonna 1906 Wyper teki pari sylinterilevytystä Edison Recordsille. Vuonna 1907 hänen paikallinen tunnettuvuutensa ja levytyskokemuksensa herätti huomiota Columbia Recordsilla ja hän teki siitä lähtien veljensä kanssa noin 130 levytystä Columbialle. Wyperien levyjä myytiin myös Kanadassa, Australiassa, Meksikossa ja Skandinaviassa ja Columbia piti häntä ja Daniel-veljeä Pietro Deiron, Guido Deiron ja John Kimmelin veroisina harmonikkatähtinä aikanaan.

Wyper kuoli Strathavenissa 58-vuotiaana.

Lähteet
-------

1. 1 2 3 4 5 6  Keith Chandler: Early Recordings of Traditional Dance Music: Peter and Daniel Wyper.Champion Melodeon Players of Scotland Musical Traditions Web Services. Viitattu 15. lokakuuta 2007. (englanniksi)

Aiheesta muualla
----------------

* Artikkeli Wyperin veljeksistä kuvan kera
* Peter ja Daniel Wyperin diskografiaa
Šarkanin piiri Udmurtian kartalla.
**Šarkanin piiri** (ven. Шарка́нский райо́н, *Šarkanski raion*, udmurtiksi Шаркан ёрос, *Šarkan joros*) on paikallinen itsehallintoalue Udmurtian tasavallassa Venäjällä. Vuonna 1929 perustetun piirin pinta-ala on 1 405 neliökilometriä ja asukkaita on 19 100 henkeä (vuonna 2010).

Šarkanin piirin vaakuna
Piiri sijaitsee Udmurtian itäosassa. Pohjoisessa se rajoittuu Debjosyn piiriin, idässä Permin aluepiiriin, etelässä Votkinskin, lännessä Jakšur-Bodjan ja luoteessa Igran piiriin. Hallinnollinen keskus on Šarkanin kylä. Piiriin kuuluu 15 maalaiskuntaa.

Huomattavimmat joet ovat Votka, Ita, Šarkanka, Nižnjaja Lypka, Pašurka ja Kivarka. Pinta-alasta noin 40 % on metsää. Seudulla sijaitsee Myškinon öljyesiintymä.

Šarkanista on maantieyhteys Votkinskiin ja Iževskiin. Matkaa tasavallan pääkaupunkiin on 88 kilometriä.

Väestöstä 83,1 % on udmurtteja, 15,5 % venäläisiä ja 0,6 % tataareja.

Tärkein elinkeino on maatalous, joka on keskittynyt maidon ja lihan tuotantoon sekä viljan, perunan ja pellavan viljelyyn. Piirissä toimii 18 maatalousyritystä, 209 yksityistilaa ja 5 muiden yritysten aputaloutta. Huomattavimmat teollisuuslaitokset ovat trikootehdas, pellavanjalostuslaitos, tiilitehdas ja saha.

Kulttuurilaitoksia ovat piirin kulttuuritalo, kotiseutumuseo, käsityökeskus, kirjasto sivuosastoineen, lasten musiikkikoulu, kylien kulttuuri- ja kerhotalot. Virallisen tunnustuksen ovat saaneet kansanteatteri ja kaksi kansankuoroa. Pakkasukon udmurtialainen vastine, *Tol Babai* (ven. Тол Бабай) asuu Šarkanin kylässä.

Lähteet
-------

1. ↑  Federalnaja služba gosudarstvennoi statistiki (Venäjän federaation tilastovirasto), www.gks.ru: Vserossijskaja perepis naselenija 2010. Tom 1. Tšislennost i razmeštšenije naselenija. (Koko Venäjän kattava väestönlaskenta 2010. Osa 1. Väestön lukumäärä ja jakauma. Taulukko 11 (MS Excel-taulukko))  2012. Moskova:  ИИЦ «Статистика России».  Arkistoitu 15.3.2013. Viitattu 24.1.2013. (venäjäksi)
2. ↑  Razvitije turizma v Šarkanskom raione  10.11.2011. Šarkanin piiri, sharkan.udmurt.ru.  Arkistoitu 4.3.2013. Viitattu 24.1.2013. (venäjäksi)

Aiheesta muualla
----------------

* Šarkanin piiri Udmurtian tasavallan sivustolla[vanhentunut linkki] (venäjäksi)
* Šarkanin piiri Udmurtian valtioneuvoston sivustolla (Arkistoitu – Internet Archive) (venäjäksi)
* Šarkanin piiri Den-uutistoimiston sivustolla (Arkistoitu – Internet Archive) (venäjäksi)

Udmurtian hallinnollinen jako

|  |  |
| --- | --- |
| Kaupunkipiirikunnat | **Iževsk** (pääkaupunki) · Glazov · Možga · Sarapul · Votkinsk |
| Piirit | Alnaši · Balezino · Debjosy · Glazov · Grahovo · Igra · Jar · Jukamenskoje · Kambarka · Karakulino · Kez · Kijasovo · Kizner · Krasnogorskoje · Malaja Purga · Možga · Sarapul · Selty · Šarkan · Sjumsi · Uva · Vavožin · Votkinsk · Jakšur-Bodja · Zavjalovo |
Tšerdynin piiri Permin aluepiirin kartalla.
**Tšerdynin piiri** ven. Че́рдынский райо́н, *Tšerdynski raion*) on kunnallinen itsehallintoalue Permin aluepiirissä Venäjällä. Vuonna 1924 perustetun piirin pinta-ala on 20 872 neliökilometriä. Asukkaita on 32 100 henkeä (vuonna 2009).

Tšerdynin piiri sijaitsee Permin aluepiirin pohjoisosassa. Pohjoisessa se rajoittuu Komin tasavaltaan, idässä Krasnovišerskin, etelässä Solikamskin sekä lännessä Permin Komin Kosan ja Gainyn piireihin. Pinta-alasta 94 % on metsää. Hyötykaivannaisia ovat hiekka, sora, savi, öljy ja turve. Suurimmat joet ovat Kama, Višera ja Kolva.

Piiriin kuuluu Tšerdynin kaupunki, Nyrobin kaupunkimainen taajama (kaupunkikunta) sekä 8 maalaiskuntaa: Bondjug, Kertševski, Kolva (keskuspaikka Verhnjaja Kolva), Poktša, Rjabinino, Ust-Urolka (Kurgan), Valai ja Vilgort. Hallinnollinen keskus on Tšerdyn. Asutuskeskuksia on yhteensä 114.

Vuoden 2002 väestönlaskennan mukaan 90,5 % asukkaista on venäläisiä, 1,5 % tataareja ja 1,5 % ukrainalaisia. Kaupunkiväestön osuus on 39,3 %.

Piirin läpi kulkee Solikamskin ja Nyrobin välinen maantie. Talous perustuu puunhankintaan ja -jalostukseen. Lisäksi on elintarviketeollisuutta. Maatalous on erikoistunut maidon ja lihan tuotantoon.

Piirissä toimii lasten musiikki- ja taidekoulut, ammattikoulu, kirjastolaitos sekä kulttuuri- ja vapaa-ajankeskuksia. Paikallislehtenä ilmestyy *Severnaja zvezda* ("Pohjolan tähti").

Seudulla on useita arkeologisia muistomerkkejä. Nähtävyyksiä ovat Tšerdynin ja Nyrobin historialliset rakennukset, maaseutukylien kirkot sekä Tšerdynin kotiseutumuseo.

Lähteet
-------

1. 1 2 3 4 5 6  Entsiklopedija Permi: Tšerdynski munitsipalnyi raion *enc.permkultura.ru*.  Arkistoitu 10.9.2012. Viitattu 11.2.2010. (venäjäksi)
2. 1 2  Federalnaja služba gosudarstvennoi statistiki: Tšislennost naselenija Rossijskoi Federatsii po gorodam, posjolkam gorodskogo tipa i raionam na 1 janvarja 2009 g.  2009. Moskva:  Federalnaja služba gosudarstvennoi statistiki (Rosstat).  Arkistoitu 21.10.2011. Viitattu 11.2.2010. (venäjäksi)
3. ↑  Portal pravitelstva Permskogo kraja: Tšerdynski munitsipalnyi raion *permkrai.ru*.  Arkistoitu 15.10.2011. Viitattu 11.2.2010. (venäjäksi)
4. ↑  Permski regionalnyi server: Tšerdynski munitsipalnyi raion *perm.ru*.  Arkistoitu 22.12.2008. Viitattu 11.2.2010. (venäjäksi)

Aiheesta muualla
----------------

* Kuvia tai muita tiedostoja aiheesta **Tšerdynin piiri** Wikimedia Commonsissa

Permin aluepiirin piirit ja *kaupunkipiirikunnat*
Aleksandrovsk • Barda • *Berezniki* • Berjozovka • Bolšaja Sosnova • Dobrjanka • Gainy • Gornozavodsk • Gremjatšinsk • Gubaha • Iljinski • Jelovo • Jurla • Jusva • Karagai • Kišert • Kizel • Kosa • Kotšovo • Krasnokamsk • Krasnovišersk • Kudymkar • *Kudymkar* • Kujeda • Kungur • *Kungur* • Lysva • Nytva • Ohansk • Oktjabrski • Orda • Osa • Otšor • Perm • *Perm* • Siva • Solikamsk • *Solikamsk* • Suksun • Tšaikovski • Tšastyje • Tšerdyn • Tšernuška • Tšusovoi • Uinskoje • Usolje • Vereštšagino • *Zvjozdnyi*
Željko Komšić (vasemmalla) kättelemässä Lech Kaczyńskia.
**Željko Komšić** (s. 20. tammikuuta 1964, Sarajevo, Jugoslavia) on bosniahertsegovinalainen kroaattipoliitikko. Hänet valittiin 1. lokakuuta 2006 nelivuotiskaudelle Bosnian presidenttineuvostoon. Kolmikko vannoi virkavalansa 6. marraskuuta 2006 Sarajevossa. Hänet valittiin uudelle kaudelle 2010. Komšić on yksi Socijaldemokratska partija Bosne i Hercegovinen (SDP BiH) kolmesta varajohtajasta.

Komšić opiskeli lakia Sarajevon yliopistossa ja Edmund A. Walsh School of Foreign Servicessa Georgetown Universityssa Washingtonissa. Hän oli Bosnia ja Hertsegovinan ensimmäinen lähettiläs Serbia ja Montenegrossa.

Bosnian sodan aikana Komšić palveli Bosnia ja Hertsegovinan tasavallan armeijassa ja hänet palkittiin kultaisen liljan ansiomerkillä. Sodan jälkeen hän aloitti poliittisen uransa Sarajevon varapormestarina, Jugoslavian liittovaltion lähettiläänä ja oli kaksi kautta Novo Sarajevon kunnallishallituksen johdossa.

Komšić on nuorin presidenttineuvostoon koskaan valittu. Hänen valinnastaan tuli kiistanalainen, kun useat puolueet väittivät että Komšić olisi saanut suuren osan äänistään bosniakeilta. Hänen edeltäjänsä Ivo Miro Jović kieltäytyi eroamasta pitäessään itseään todellisena kroaattien edustajana ja väitti ettei Komšić saanut yhtään ääntä "tosikroaateilta."

Kansanryhmien huonojen suhteiden vuoksi muslimi- ja kroaattiedustajat Silajdžić ja Komšić lähettivät kesäkuussa 2007 kirjeen pääsihteeri Ban Ki-moonille, jossa he väittivät, että Bosnian serbitasavallan olemassaolo on kansanmurhan tulosta ja se pitäisi hajottaa.

Lähteet
-------

1. ↑  New faces at the BiH presidency (Setimes)
2. ↑  Schwarz-Schilling denounces call to abolish Republika Srpska SETimes. Viitattu 26.07.2007.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* ISNI
* VIAF

 |

 |
Allgaier vuonna 1795 painettu teoksen *Neue theoretisch-praktische anweisung zum schachspiel* nimiölehti.
**Johann Baptist Allgaier** (1763 – 1823) oli saksalainen shakinpelaaja ja kirjailija. Hän syntyi katoliseen perheeseen Saksassa ja aikoi ruveta aikuisena katoliseksi munkiksi. Matkallaan Puolassa hän kuitenkin tutustui shakkiin ja jäi Wieniin asumaan. Hän ohjasi jonkin aikaa Turkkilaista ja alkoi opettamaan shakkia silloisen keisarin sukulaisille. Allgaier palveli Itävallan armeijassa vuodesta 1798 vuoteen 1816 asti ja ryhtyi sen jälkeen shakinpelaajaksi. Hän ansaitsi elantonsa pelaamalla shakkia rahasta ja antamalla oppitunteja. Hän kuoli turvotuksen seurauksena.

Allgaierin merkittävimpiin töihin kuuluu *Neue theoretisch-praktische Anweisung zum Schachspiel* vuodelta 1795. Hän julkaisi uudistetut laitokset vuosina 1802, 1811 ja 1819; myös muita versioita julkaistiin hänen kuolemansa jälkeen. Teos sisältää paljon pelineuvoja ja useita avausmuunnelmia tarkoilla analyyseillä.

Lähteet
-------

1. 1 2  Hooper, David & Whyld, Kenneth: *The Oxford Companion to Chess*, s. 10. Oxford University Press, 1984. ISBN 0-19-217540-8. (englanniksi)

Aiheesta muualla
----------------

* Johann Baptist Allgaier ChessGames.com-sivustolla (englanniksi)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Tšekki
* Alankomaat

 |
|  |
| Henkilöt | 
* Deutsche Biographie

 |

 |
**Fredy Alejandro Guarín Vásquez** (s. 30. kesäkuuta 1986 Puerto Boyacá, Kolumbia) on kolumbialainen jalkapalloilija. Hän edustaa kiinalaista Shanghai Shenhuaa ja on pelipaikaltaan keskikenttäpelaaja.

Seurajoukkueura
---------------

Guarín siirtyi Envigadon juniorijoukkueesta edustusjoukkueeseen vuonna 2004, jossa hän pelasi vuoteen 2007 asti. Kauden 2005–2006 hän pelasi lainalla argentiinalaisessa Boca Juniorsissa. Kauden jälkeen argentiinalaisseura olisi halunnut tehdä siirrosta pysyvän, mutta Guarín päätti siirtyä lainalle ranskalaiseen Saint-Étienneen.

Hän teki ensiesiintymisensä Saint-Étiennessä ystävyysottelussa Espanyolia vastaan, jossa hän teki kaksi maalia. Ranskan pääsarjassa hän pelasi ensimmäisen ottelunsa 14. lokakuuta 2006 Lyonia vastaan. Ensimmäinen maali sarjassa syntyi ottelussa Troyesia vastaan.

10. heinäkuuta 2008 Guarín siirtyi nelivuotisella sopimuksella Portoon, jossa osana kauppaa Paulo Machado matkasi ranskalaisseuraan.

31. tammikuuta 2012 Guarín siirtyi 1,5 miljoonan euron korvauksella loppukauden kestävällä lainasopimuksella italialaiseen Internazionaleen. Milanolaisseuralla on kauden päätteeksi mahdollisuus lunastaa pelaajaoikeudet itselleen 13,5 miljoonalla eurolla.

17. toukokuuta 2012 Internazionale ilmoitti käyttäneensä osto-optionsa Guarínista, josta se joutui maksamaan 11 miljoonan euron siirtokorvauksen.

Maajoukkueura
-------------

Guarín teki ensiesiintymisensä Kolumbian maajoukkueessa 24. toukokuuta 2006 pelatussa ystävyysottelussa Ecuadoria vastaan.

Lähteet
-------

1. ↑  Guarín and Palombo in, Motta out for Inter UEFA. Viitattu 10.4.2012. (englanniksi)
2. ↑  FC Porto revela valores dos empréstimos de Belluschi e Guarín Público. Viitattu 10.4.2012. (portugaliksi)
3. ↑  FC Porto transfere Guarín FC Porto. Viitattu 21.5.2012. (portugaliksi)

Aiheesta muualla
----------------

* Kuvia tai muita tiedostoja aiheesta **Fredy Guarín** Wikimedia Commonsissa

* Fredy Guarínin tilastot L'Équipen sivustolla
* Fredy Guarínin maajoukkuetilastot

Kolumbian joukkue – Copa América 2011
1 N. Ramos |
2 Zapata |
3 Yepes |
4 Bolívar |
5 Anchico |
6 Sánchez |
7 Armero |
8 Aguilar |
9 Falcao |
10 Cuadrado |
11 Rodallega |
12 N. Martínez |
13 Guarín |
14 Perea |
15 Valencia |
16 Soto |
17 Moreno |
18 Zúñiga |
19 Gutiérrez |
20 A. Ramos |
21 J. Martínez |
22 Mosquera |
23 Castillo |
Valmentaja Gómez

Kolumbian joukkue – Jalkapallon MM-kilpailut 2014
1 Ospina |
2 Zapata |
3 Yepes |
4 Arias |
5 Carbonero |
6 Sánchez |
7 Armero |
8 Aguilar |
9 Gutiérrez |
10 James |
11 Cuadrado |
12 Vargas |
13 Guarín |
14 Ibarbo |
15 Mejía |
16 Balanta |
17 Bacca |
18 Zúñiga |
19 Ramos |
20 Quintero |
21 Martínez |
22 Mondragón |
23 Valdés |
Valmentaja Pekerman



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Yhdysvallat

 |

 |
**Adil Kaouch** (arab. عادل كاؤوش‎, s. 1. tammikuuta 1979) on marokkolainen maasto- ja keskimatkojen juoksija.

Kaouch aloitti kansainvälisen kilpauransa vuonna 1998, jolloin hän sijoittui maastojuoksun MM-kisoissa Marrakechissä nuorten sarjan kymmenenneksi sekä voitti nuorten maailmanmestaruuden 1 500 metrin juoksussa ajalla 3.42,43. Seuraavana vuonna hän oli Maebashin sisäratojen MM-kisoissa 1999 1 500 metrillä seitsemäs ajalla 3.38,48 ja Belfastin maastojuoksun MM-kisoissa lyhyellä matkalla yhdestoista, voitti Arabimaiden kisoissa 5 000 metrin juoksun sekä sijoittui yhdenneksitoista Sevillan ulkoratojen MM-kisoissa 1 500 metrillä. Sydneyn olympialaisissa 2000 hän karsiutui 1 500 metrin alkuerissä. 2001 hän juoksi Lissabonin sisäratojen MM-kisoissa viidenneksi, Oostenden maastojuoksun MM-kisoissa lyhyellä matkalla yhdenneksitoista ja Edmontonin ulkoratojen MM-kisoissa myös yhdenneksitoista.

Kaouch palasi arvokisoihin vuonna 2004, jolloin hän oli Brysselin maastojuoksun MM-kisoissa lyhyellä matkalla kymmenes. Ateenan olympialaisissa hän sijoittui 1 500 metrillä yhdeksänneksi ja IAAF:n yleisurheilufinaalissa kahdenneksitoista. Maastojuoksun MM-kisoissa 2005 hän oli lyhyellä matkalla yhdestoista. Samana vuonna Helsingin MM-kisoissa hän voitti MM-hopeaa 1 500 metrillä ajalla 3.38,00. 2006 hän avasi kautensa juoksemalla seitsemänneksi Moskovan sisäratojen MM-kisoissa 3 000 metrin juoksussa ajalla 7.48,01. Fukuokan maastojuoksun MM-kisoissa hän voitti pronssia MM-pronssia lyhyellä henkilökohtaisella matkalla sekä joukkuekilpailussa. Samana vuonna hän sijoittui toiseksi Afrikan-mestaruuskilpailuissa 1 500 metrillä sekä kahdenneksitoista IAAF:n yleisurheilufinaalissa.

Kaouch antoi positiivisen doping-näytteen Rooman Kultaisen liigan kilpailun yhteydessä heinäkuussa 2007 ja hän sai kahden vuoden kilpailukiellon ajalle 8.8.2007–7.8.2009.

Ennätykset
----------

* 1 500 metrin juoksu: 3.30,77 (2007)
* Mailin juoksu: 3.51,14 (2007)
* 3 000 metrin juoksu: 7.39,52 (1999)

Lähteet
-------

* Adil Kaouch Kansainvälinen yleisurheiluliitto.  (englanniksi)

### Viitteet

1. ↑  Adil Kaouch Sport Reference.  Arkistoitu 16.12.2012. Viitattu 24.11.2013.
2. ↑   1500 metrin hallitseva MM-hopeamitalisti Kaouch kärähti MTV3 13.8.2007
3. ↑  Moroccan runner Kaouch suspended after failing doping test USA Today. Viitattu 24.11.2013.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Otto Daniel Winge** (2. toukokuuta 1810 – 16. tammikuuta 1886, Tukholma, Ruotsi) oli ruotsalainen pianisti ja säveltäjä. Hän opiskeli Tukholman kuninkaallisessa musiikkiakatemiassa ja piti ensikonsertin 1831. Winge opetti aluksi Adolf Fredrik Lindbladin musiikkikoulussa ja jatkoi opintojaan Sigismund Thalbergin ja Isack Moschelesin johdolla. Vuodet 1860–1877 hän opetti harmoniaoppia musiikkiakatemiassa. Winge työskenteli myös Pariisissa ja Lontoossa ja toimi musiikkikirjailijana tehden muun muassa oman harmoniaopin oppikirjan 1862. Vuonna 1860 hänestä tuli kuninkaallisen musiikkiakatemian jäsen. Wingen sävellystuotanto käsittää pianokappaleita ja lauluja.

Oppilaita
---------

* Vivika Ekman

Lähteet
-------

1. ↑  *Sohlmans musiklexikon,* Sohlmans Förlag 1975–1979, ISBN 91-7198-020-2.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Muut | 
* RISM

 |

 |
**OAK** (ven. Объединённая авиастроительная корпорация, *Objedinjonnaja aviostroitelnaja korporatsija*, engl. *United Aircraft Corporation*, **UAC**) on venäläisen ilmailuteollisuuden valtiollinen suuryhtiö. Yhtiön kotipaikka on Moskova ja sen osake noteerataan Moskovan pörssissä. OAK:n tytäryrityksiä ovat maan tärkeimmät sotilas- ja siviili-ilmailualan yritykset kuten MiG, Suhoi, Irkut (Jakovlev ja Berijev), Iljušin ja Tupolev.

Venäläisistä sotateollisuusyrityksistä OAK on toiseksi suurin (2012) ohjusvalmistaja Almaz-Antein jälkeen. Joissain yhteenvedossa OAK:n tytäryrityksiä tarkastellaan erikseen, jolloin lentokonevalmistaja Suhoi nousee neljän suurimman venäläisen sotateollisuusyrityksen joukkoon.

Presidentti Putin allekirjoitti 21. helmikuuta 2006 asetuksen yhtiön muodostamisesta. Yrityksen arvo tuolloin oli 96 miljardia ruplaa (3,6 miljardia dollaria) ja liikevaihto 8,2–8,5 miljardia dollaria.

Yhtiö rekisteröitiin marraskuun 2006 lopussa ja omistusten siirto oli valmis huhtikuussa 2007. Valtio pitää siitä hallussaan kuitenkin vähintään 75 % eikä ulkomaisilla sijoittajilla ole pääsyä puolustusmateriaalisektorille. Vuonna 2009 valtion omistus oli yli 91 %.

Venäjän puolustusministeri Sergei Ivanov nimitettiin yhtiön johtokunnan puheenjohtajaksi ja entinen MiG-yhtiön johtaja ja Irkutin osaomistaja Aleksei Fjodorov sen toimitusjohtajaksi.

Lähteet
-------

1. 1 2 3  Consolidated revenue of JSC "UAC" increased by 29 % in FY2013  29.4.2014. OAK, uacrussia.ru. Viitattu 14. (englanniksi)
2. 1 2  Defense News Top 100 for 2013 Defence News, defensenews.com.  Arkistoitu 24.12.2013. Viitattu 14.8.2014. (englanniksi)
3. ↑  The SIPRI Top 100 arms-producing and military services companies in the world excluding China, 2012 Tukholman kansainvälinen rauhantutkimusinstituutti, sipri.org. Viitattu 14.8.2014. (englanniksi)

### Lähteet joihin ei viitata

* Russian aircraft makers to unite
* Aircraft construction corp. to be formed by April - Russian minister
* Russia's United Aircraft Building Corp. to be registered in Sept.
* Russian defense minister to chair united aircraft corp. board

Aiheesta muualla
----------------

* Russia's United Aircraft reaches maturity. FlightGlobal
Lale Andersen vuonna 1951.
**Lale Andersen** (alkuperäiseltä nimeltään *Liese-Lotte Helene Berta Bunnenberg*) (23. maaliskuuta 1905 Bremerhaven, Saksa – 29. elokuuta 1972 Wien, Itävalta) oli saksalainen laulaja ja näyttelijä. Hänet tunnetaan parhaiten vuonna 1939 levyttämästään laulusta "Lili Marleen", josta tuli maailmankuulu ympäri maailmaa toisen maailmansodan aikana. Laulu nosti Andersenin Saksan suosituimpien laulajien joukkoon, ja hän levytti lukuisia muitakin ikivihreitä, kuten "Es geht alles vorüber, es geht alles vorbei" (1941). Vuonna 1961 hän edusti Saksaa euroviisuissa kappaleella "Einmal sehen wir uns wieder", mutta sai vain kolme pistettä ja sijoittui vasta 13:nneksi. Tämän lisäksi hän näytteli elämänsä aikana noin kymmenessä elokuvassa. Lale Andersen kuoli sydänkohtaukseen Wienissä vuonna 1972.

Rainer Werner Fassbinderin elokuva *Lili Marlene* (1981) perustuu löyhästi Andersenin muistelmateokseen *Der Himmel hat viele Farben*.

Lähteet
-------

1. ↑  Cannes 1961 eurovision.tv.  Arkistoitu 27.10.2017. Viitattu 20.7.2017.

Aiheesta muualla
----------------

* Lale Andersen Internet Movie Databasessa. (englanniksi)
* Lili Marleenin tarina, Ylen Elävä arkisto

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Suomi (KANTO)
* Belgia
* Yhdysvallat
* Alankomaat
* Puola

 |
|  |
| Taiteenala | 
* LexM
* MusicBrainz
	+ 2

 |
|  |
| Henkilöt | 
* Deutsche Biographie

 |
|  |
| Muut | 
* Europeana
* IdRef

 |

 |
Brian Dzingai Berliinin MM-kisoissa 2009
**Brian Dzingai** (s. 29. huhtikuuta 1981) on zimbabwelainen pikajuoksija. Hän kilpailee pääasiassa 200 metrin juoksussa.

Dzingai osallistui 200 metrille Pariisin MM-kilpailuissa 2003, jossa hän karsiutui jatkosta juostuaan ajan 20,96. Hän putosi 200 metrillä jatkosta Ateenan olympialaisissa 2004 sekä Helsingin MM-kisoissa 2005. Afrikan mestaruuskilpailuissa 2006 hän sijoittui finaalissa kuudenneksi ajalla 21,24. Vuonna 2007 hän putosi semifinaaleissa Osakan MM-kisoissa sekä sijoittui IAAF:n yleisurheilufinaalissa seitsemänneksi. Pekingin olympialaisissa 2008 hän juoksi neljänneksi ajalla 20,22.

200 metrillä hän juoksi ennätyksensä 20,12 Austinissa vuonna 2004. Sivulajissaan 100 metrillä hänen ennätys on 10,19, jonka hän juoksi vuonna 2008.

Lähteet
-------

* Brian Dzingai Kansainvälinen yleisurheiluliitto.  (englanniksi)

Viitteet
--------

1. ↑  BRIAN DZINGAI *Athletes*. The International Olympic Committee (IOC). Viitattu 27.12.2020. (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
**Aleksandr Eduardovitš Panžinski** (ven. Александр Эдуардович Панжинский, s. 16. maaliskuuta 1989) on venäläinen maastohiihtäjä, joka on erikoistunut sprinttihiihtoon.

Panžinski voitti junioreiden maailmanmestaruuden perinteisen hiihtotavan sprintissä Praz de Lys Sommandissa 2009. Vancouverin olympialaisissa 2010 hän saavutti hopeaa perinteisen hiihtotavan sprintissä hävittyään kullan niukasti Nikita Krjukoville. Hän voitti alle 23-vuotiaiden maailmanmestaruuden perinteisen sprintissä 2011. Oslon MM-kilpailuissa 2011 hän sai Krjukovin kanssa pronssia parisprintissä. Pyeongchangin olympialaisissa 2018 hän sijoittui perinteisen hiihtotavan sprintissä 11:nneksi.

Panžinski kilpaili maailmancupissa ensimmäisen kerran Trondheimissa maaliskuussa 2009. Kymmenen parhaan joukkoon hän sijoittui ensimmäisen kerran oltuaan kymmenes Kuusamon sprinttikilpailussa marraskuussa 2009. Parhaimmillaan hän on ollut neljäs Drammenin perinteisen sprintissä maaliskuussa 2012.

Lähteet
-------

1. 1 2 3 4  Aleksandr Panžinski Kansainvälinen hiihtoliitto (FIS).  (englanniksi)
2. ↑  Venäjälle jättipotti miesten sprintissä *yle.fi*.  18.2.2010. Viitattu 18.2.2010.
**Francois Johannes Botha** (s. 28. syyskuuta 1968 Witbank, Etelä-Afrikka), lempinimeltään **White Buffalo**, on entinen raskaansarjan nyrkkeilijä.

Ura
---

Francis Botha debytoi ammattinyrkkeilijänä vuonna 1990, ja oli voittamaton aina vuoteen 1995, jolloin hän otteli tasan Saksan Axel Sachultsin kanssa. Seuraavassa ottelussa Michael Moorer voitti Bothan 12-eräisessä ottelussa teknisellä tyrmäyksellä. Botha voitti urallaan IBF:n mestarin tittelin, mutta menetti sen pian ottelun jälkeen jäätyään kiinni dopingin käytöstä.
Botha pääsi haastamaan mestari Lennox Lewisin vuonna 2000, mutta oli ottelussa pahasti alakynnessä ja tuli tyrmätyksi toisessa erässä. Nykyisin Botha asuu Newport Beachillä Kaliforniassa, Yhdysvalloissa.

Botha palasi vuonna 2009 kehään oltuaan sitä ennen kaksi vuotta sivussa. Paluuottelussa hän voitti pistein tuntemattoman Ron Guerreron. Botha jatkoi uraa kohtaamalla Timo Hoffmannin 15.5.2009. Botha voitti ottelun hajaäänituomiolla.

Botha kohtasi vuonna 2010 entisen nyrkkeilysuuruus Evander Holyfieldin jolle hävisi teknisellä tyrmäyksellä kamppailun kahdekasnnessa erässä. Kamppailussa oli panoksena World Boxing Federation liiton mestaruusvyö.
Vuonna 2011 Botha kohtasi Michael Grantin häviten ottelun kahdennentoista erän tyrmäyksellä.

Vuonna 2014 Botha lopetti uransa häviten viimeisen ottelunsa Andrzej Wawrzykiä vastaan. Bothan kulmaus luovutti ottelun Bothan käytyä viidennessä erässä kanveesissa. Bothan viimeiseksi voitoksi nyrkkeilykehässä jäi tekninen tyrmäysvoitto tuntemattomasta Flo Simbasta jonka Botha voitti teknisellä tyrmäyksellä ottelun kuudennessa erässä.

Urallaan hän otteli myös potkunyrkkeilyn ja vapaaottelun parissa, joissa Botha ei kuitenkaan menestynyt nyrkkeilyn tavoin.

Lähteet
-------

1. ↑  *Corrie Sanders, The Sniper* (Arkistoitu – Internet Archive), Ammattinyrkkeily.net 2007
2. ↑
3. ↑

Aiheesta muualla
----------------

* BoxRec: Francois Botha

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* Europeana

 |

 |
**Owen Murray** (s. 1948 Edinburgh, Skotlanti, Iso-Britannia) on brittiläinen harmonikkataiteilija ja -pedagogi.

Murray aloitti harmonikansoiton 17-vuotiaana. Hän opiskeli Tanskan kuninkaallisessa musiikkikonservatoriossa Kööpenhaminassa Mogens Ellegaardin johdolla 1974–1982. Opintojensa jälkeen hän on toiminut aktiivisesti nostaakseen konserttiharmonikan arvostusta Britanniassa. Hänet kutsuttiin perustamaan harmonikkaosastoa ja nimitettiin harmonikansoiton professoriksi Royal Academy of Musicissa Lontoossa 1986 ja musiikkiakatemian kunniajäseneksi, *HonRAM - Honorary Membership of the Royal Academy of Music*, 1993.

Monet Murrayn oppilaista ovat voittaneet arvostettuja kilpailuja ja menestyneet muusikkoina.

Konserttiurallaan Murray on esiintynyt useiden maineikkaiden sinfoniaorkestereiden solistina sekä kansainvälisillä musiikkifestivaaleilla. Hän on myös kantaesittänyt useiden nykysäveltäjien, kuten John Webbin, Edward McGuiren, John McLeodin, Sofija Gubaidulinan ja Per Nørgaardin teoksia.

Lähteet
-------

1. 1 2  Biography *www.peoplesound.com*. Viitattu 10. huhtikuuta 2008. (englanniksi)
2. 1 2 3  Owen Murray. Accordionist. *www.accordions.com*.  2003. Accordions Worldwide. Viitattu 10. huhtikuuta 2008. (englanniksi)

Aiheesta muualla
----------------

* Owen Murray accordions.com -sivustolla

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Muut | 
* Europeana

 |

 |
**Afrikan tiedeakatemia** (engl. *African Academy of Sciences*, lyhennys **AAS**) on vuonna 1985 perustettu yleisafrikkalainen tiedeakatemia. Se on riippumaton, poliittisesti sitoutumaton, voittoa tuottamaton yleisafrikkalainen organisaatio, joka pyrkii muuttamaan afrikkalaisten elämää tieteen keinoin. Tiedeakatemian kotipaikka on Kenian pääkaupunki Nairobi.

Tiedeakatemiaan kuului vuonna 2019 yhteensä 462 jäsentä, joista 72 oli naisia. AAS:n jäseniin kuului varsinaisten jäsenten ohella perustajajäseniä (alkujaan 34, osa edesmenneitä), 12 kunniajäsentä (2021: 17) ja 32 ulkomaista jäsentä (2021: 37). Varsinaiseksi jäseniksi voivat päästä vaativan valintamenettelyn kautta afrikkalaiset henkilöt; tohtoritutkinnon suorittaneista hakijoista arvioidaan hakumenettelyssä heidän julkaisunsa, keksintönsä, johtajuutensa ja yhteiskunnallinen toimintansa. Ulkomaisiksi jäseniksi voidaan valita tohtoritutkinnon suorittaneita muiden kuin afrikkalaisten valtioiden kansalaisia, jotka ovat edistäneet Afrikan tutkijoiden, tieteen, teknologian ja keksintöjen kehitystä.

AAS on valinnut vuodesta 2016 lähtien vuosittain 30-40 uransa alku- tai keskivaiheella olevia afrikkalaista tieteentekijää viiden vuoden ajanjaksoksi omaan tutkijoiden kehittämisohjelmaansa (Affiliates).

Afrikan tiedeakatemia jakaa kahden vuoden välein Obasanjo-palkinnon maanosansa kehityksen puolesta toimineelle erinomaiselle tieteentekijälle.

Lähteet
-------

1. ↑  Contact Us African Academy of Sciences, aasciences.africa. Viitattu 13.9.2021. (englanniksi)
2. 1 2  Member Academies - African Academy of Sciences (AAS) interacademies.org. Viitattu 13.9.2021. (englanniksi)
3. 1 2 3  About Us African Academy of Sciences, aasciences.africa. Viitattu 13.9.2021. (englanniksi)
4. ↑  Recognising Scientific Excellence - 2019 African Academy of Sciences, aasciences.africa. Viitattu 13.9.2021. (englanniksi)
5. 1 2 3  Fellows (kunkin jäsenluokan suuruus luokkaa tarkastelemalla. Poikkeuksena perustajajäsenten luokka, jonka jäsenmäärä ei päivity) African Academy of Sciences, aasciences.africa. Viitattu 13.9.2021. (englanniksi)
6. ↑  Affiliates African Academy of Sciences, aasciences.africa. Viitattu 13.9.2021. (englanniksi)


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
	+ 2
* VIAF
	+ 2

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat

 |
|  |
| Muut | 
* IdRef

 |

 |
**Friedrich "Fritz" Karl Otto Wunderlich** (26. syyskuuta 1930 – 17. syyskuuta 1966), oli saksalainen tenori.

Wunderlich syntyi Kuselissa Rheinland-Pfalzissa musikaaliseen perheeseen. Hänen äitinsä oli viulisti, ja hänen isänsä, joka kuoli kun Wunderlich oli vasta viisivuotias, oli sellisti, kapellimestari ja kuoronjohtaja. Perhe eli taloudellisesti ahtaissa oloissa, ja kerrotaan että Wunderlich toimi leipurina ja aloitti laulunopinnot naapureiden ja ohikulkijoiden kannustamana, kun hänen luontainen musikaalisuutensa ja kaunis äänensä herättivät huomiota. Hän sai stipendin Freiburgin musiikkiakatemiaan, jossa hän opiskeli käyrätorvensoittoa ja laulamista. Lisäansioita hän ansaitsi tanssimuusikkona.

Oopperalavalla Wunderlich esiintyi ensi kerran vuonna 1954 musiikkiakatemian esityksessä Mozartin Taikahuilun Taminon roolissa. Jo vuonna 1955 hän sai kiinnityksen Württembergin valtionoopperaan, jossa hän nousi nopeasti tähtikaartiin päästyään sairastuneen kollegan tilalle lavalle Taminon rooliin. Vuosina 1960–1963 Wunderlich kuului Baijerin valtionoopperan solistikaartiin. Vuodesta 1963 aina kuolemaansa asti Wunderlich oli Wienin valtionoopperan solisti. Vuodesta 1959 hän esiintyi myös säännöllisesti Salzburgin musiikkijuhlien solistina. Hänen uransa oli edelleen nousussa, kun hän kuoli tapaturmaisesti vuonna 1966 kaaduttuaan portaissa.

Uransa alussa Wunderlich tunnettiin ennen kaikkea esimerkillisenä Mozart-tenorina. Hän kuitenkin laajensi aluettaan kattamaan koko lyyrisen tenorifakin alueen. Hänen loistelias, kristallinen äänensä ja taloudellinen, harkittu tulkintatyylinsä tekivät hänestä myös erinomaisen lied-laulajan varsinkin Schubertin ja Schumannin laulusarjojen tulkkina. 

Wunderlich äänitti elinaikanaan paljon materiaalia, jota on julkaistu lukuisina levyinä hänen kuolemansa jälkeen.

Lähteet
-------

1. ↑  Fritz Wunderlich *all music guide*. Viitattu 3.5.2013.

Aiheesta muualla
----------------

* Fritz-Wunderlich-Gesellschaftin sivusto (englanniksi)
* Laaja Wunderlich-sivusto (englanniksi)

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Suomi (KANTO)
* Yhdysvallat
* Latvia
* Tšekki
* Australia
* Kroatia
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* BMLO
* Deutsche Biographie
* Trove

 |
|  |
| Muut | 
* RISM
* SNAC
* IdRef

 |

 |
*Tämä artikkeli käsittelee runoilijaa ja muusikkoa. Futsalmaalivahti Antti Koivumäestä on eri artikkeli.*
**Antti Koivumäki** (18. joulukuuta 1976 Espoo – 21. heinäkuuta 2002 Helsinki) oli suomalainen runoilija ja muusikko. Hän syntyi Espoossa mutta vietti suurimman osan nuoruuttaan Siilinjärvellä. Hän oli siilinjärveläisen Aavikko-yhtyeen perustajajäsen, ja soitti syntetisaattoria vuonna 1997 julkaistulla yhtyeen esikoisalbumilla *Derek!*. Vuonna 1999 Koivumäki jätti yhtyeen ja hänet korvasi yhtyeen nykyinen kosketinsoittaja Paul Staufenbiel.

Jo nuorena Koivumäki julkaisi pakinoita Siilinjärven paikallislehdessä, ja hänen runojaan julkaistiin ensimmäisen kerran Itä-Suomen kirjoittajien antologiassa, kun hän oli 16-vuotias. Vuonna 2000 Koivumäki voitti Kaarinan kaupungin kulttuuritoimen Runo-Kaarina-kilpailun ja hän julkaisi esikoisrunoteoksensa *Iltapäivällä tulee mieleen lahoavia puistoja*, joka sai hyvän vastaanoton. 

Koivumäki hukkui heinäkuussa 2002 Helsingissä. Kuollessaan hän oli ainoastaan 25-vuotias. Koivumäen toinen runokokoelma *Mukavat kaupunginosat* julkaistiin postuumisti vuonna 2003.

Julkaisut
---------

* *Iltapäivällä tulee mieleen lahoavia puistoja*. Kaarina: Kaarinan kaupunki, 2000. ISBN 951-986-250-1.
* *Mukavat kaupunginosat*. Helsinki: Tammi, 2003. ISBN 951-312-579-3.

Lähteet
-------

* Koivumäen muistokirjoitus Ylioppilaslehdessä
* Mukavat kaupunginosat -teoksen arvostelu

### Viitteet

1. ↑  Koivumäki, Antti Pohjoissavolaisen kaunokirjallisuuden bibliografia. Viitattu 2.6.2010. [vanhentunut linkki]


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |
|  |
| Muut | 
* Europeana

 |

 |
**Matthias Steiner** (s. 25. elokuuta 1982 Wien, Itävalta) on alkujaan itävaltalainen, nykyisin Saksaa edustava painonnostaja yli 105 kilogramman painoluokassa.

Alun perin Itävaltaa edustanut Steiner siirtyi edustamaan Saksaa riitaannuttuaan Itävallan liiton kanssa 2005 Sofian EM-kisoissa, missä hän jäi tempauksessa kokonaan ilman tulosta. Aikaisemmin lukuisia arvokisamitaleita juniorien ja nuorten arvokisoista saavuttanut Steiner saavutti ensimmäiset aikuisten arvokisamitalinsa huhtikuussa 2008 Lignanon EM-kisoissa, missä hän voitti kultaa tempaustuloksella 200 kilogrammaa, saavutti pronssia työntötuloksella 246 kilogrammaa ja sijoittui pronssille yhteistuloksella 446 kilogrammaa. 

Vuoden 2008 elokuussa Pekingin olympialaisissa Steiner voitti olympiakultaa yhteistuloksella 461 kilogrammaa. Tempauksen jälkeen Steiner oli tuloksellaan 203 kg vasta neljäntenä, kun kilpailua johti Venäjän Jevgeni Tšigišev tuloksella 210 kg. Työnnössä Steiner epäonnistui avauspainoissaan 246 kilogrammassa, mutta onnistui seuraavallaan nostamaan 248 kiloa. Tšigišev oli työntänyt 250 kiloa, joten Steinerin piti voittaakseen nostaa viimeisellään 258 kiloa, missä hän myös onnistui. Voitto oli Steinerille hyvin tunteellinen hetki, sillä hän oli luvannut voittaa olympiakultaa edellisvuonna auto-onnettomuudessa kuolleen vaimonsa muistoksi.

Steiner on 183 senttimetriä pitkä ja painaa 140 kilogrammaa. Seuratasolla hän edustaa *Chemnitzer AC*:ta.

Lähteet
-------

1. ↑   (saksaksi)
2. 1 2 3  Matthias Steiner Leipzigin yliopiston painonnostotietokannassa (saksaksi)
3. ↑  Savon Sanomat: *Matthias Steiner voitti vaimonsa muistoksi* 19.8.2008 18.08 (päivitetty 19.8.2008 20.59)
4. ↑  Henkilökuva Pekingin olympialaisten sivuilla (englanniksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Saksa

 |
|  |
| Taiteenala | 
* MusicBrainz

 |
|  |
| Muut | 
* SNAC

 |

 |
Erwin Ringelin muistopatsas Wienissä.
**Erwin Ringel** (27. huhtikuuta 1921 Temesvar, Romania – 28. heinäkuuta 1994) oli itävaltalainen lääkäri ja lääketieteellisen psykologian professori. Hänen erikoisaloinaan olivat neurologia ja psykiatria.

Ringel tuli tunnetuksi tutkimalla itsemurhaa ja panostamalla itsemurhakuolemien ennaltaehkäisyyn. Ringel oli vankkumaton natsismin vastustaja, jonka vuoksi Gestapo pidätti hänet lyhyeksi ajaksi vuonna 1939. Vuonna 1943 hän kutsui Adolf Hitleriä julkisesti psykopaatiksi. Nuoruutensa vahvan natsivastaisuuden myötä hän perehtyi myös antisemitismiin.

Katolisen kirkon avustuksella Ringel perusti Wieniin itsemurhien ehkäisykeskuksen vuonna 1948. Hän oli perustamassa myös kansainvälistä itsemurhien ehkäisyyn keskittyvää järjestöä, *International Association for Suicide Prevention (IASP)* vuonna 1960. Itsemurhayrityksestä selvinneiden henkilöiden taustoja 1950-luvulla tutkittuaan hän kuvasi niin kutsutun presuisidaalisen oireyhtymän, johon hän luki kuuluviksi tyypillisimpiä itsemurhaa tai sen yritystä edeltäviä oireita ja samalla varoitusmerkkejä. 

Vuonna 1961 Ringelille myönnettiin Wienin kaupungin *Karl Renner* -palkinto. Vuonna 1981 hänet nimitettiin lääketieteellisen psykologian professoriksi Wienin yliopistoon. IASP on vuodesta 1995 alkaen myöntänyt joka toinen vuosi hänen nimeään kantavaa *The Ringel Service Award* -palkintoa.

Ringel joutui vanhemmalla iällään tukeutumaan pyörätuoliin MS-taudin johdosta. Hän kuoli sydänkohtaukseen 73-vuotiaana.

Teokset
-------

* Erwin Ringel: *Die österreichische Seele*. Kremayr & Scheriau, 1984. ISBN 978-3218007610. (saksaksi)
* Erwin Ringel: *Selbstmordverhütung*. Hans Huber Verlag, 1969. ISBN 978-3880742246. (saksaksi)

Lähteet
-------

1. 1 2 3  American Psychological Assosiation
2. ↑  Baltimore Sun 30.7.1994 (Arkistoitu – Internet Archive)
3. ↑  Los Angeles Times: Erwin Ringel; Austrian Social Critic, Psychiatrist and Author
4. 1 2  International Association for Suicide Prevention (IASP) (Arkistoitu – Internet Archive)
5. ↑  The New York Times:Dr. Erwin Ringel, 73, an Austrian Writer


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Israel
* Belgia
* Yhdysvallat
* Tšekki
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
**Clarence John "Taffy" Abel** (28. toukokuuta 1900 Sault Ste. Marie, Michigan – 1. elokuuta 1965 Sault Ste. Marie) oli yhdysvaltalainen jääkiekkoilija, joka oli pelipaikaltaan puolustaja.

Abel aloitti uransa vuonna 1918 Michigan Soo Nationals -joukkueessa. Seuraavana vuonna hän siirtyi Michigan Soo Wildcatsiin, jossa pelasi vuoteen 1922 saakka. Seuraavaksi hän siirtyi USAHA-liigassa pelanneeseen St. Paul Athletic Clubiin, jossa hän pelasi kaudet 1922–1925. Kauden 1925–1926 Abel pelasi CHL-liigassa Minneapolis Millers -joukkueessa. Kauden jälkeen hän sai NHL-sopimuksen New York Rangersiin. Hän pelasi Rangersissa kolme kautta ja voitti Stanley Cupin 1928. 1929 Abel siirtyi Chicago Black Hawksiin, jossa hän pelasi viisi kautta. Hän lopetti uransa kauden 1933–1934 jälkeen toiseen Stanley Cup -voittoon. Yhteensä Abel pelasi NHL:ssä 321 runkosarjaottelua, joissa syntyi 19 maalia ja 18 syöttöä eli yhteensä 37 tehopistettä. Jäähyminuutteja hän keräsi 359. Hän pelasi NHL:n pudotuspeleissä 8 ottelua ilman tehopisteitä ja keräten 8 jäähyminuuttia.

Abel edusti Yhdysvaltoja Chamonixin talviolympialaisissa 1924. Joukkue voitti turnauksessa olympiahopeaa.

Lähteet
-------

1. 1 2 3
2. ↑  Clarence Abel The Internet Hockey Databasessa (englanniksi)